У турніры прыняло ўдзел 16 снукерыстаў, якія займалі найвышэйшыя пазіцыі ў сусветным рэйтынгу. Яны ўсе гулялі на выбыванне пачынаючы са стадыі 1/8 фіналу. Пасеў гульцоў на турнір адбываўся адразу пасля чэмпіянату Вялікабрытаніі 2015 года. Такім чынам, Стывен Магуайр, які падчас Мастэрс ужо займаў 17-е месца ў рэйтынгу, прымаў удзел на турніры, а Майкл Уайт, які выцесніў яго з топ-16 ужо пасля лёсавання спаборніцтва, не здолеў упершыню ў кар'еры патрапіць на найбуйнейшы снукерны турнір. Усе паядынкі турніру гуляліся за адным сталом на арэне Аляксандра-палаца.